Resolución de la subvención para restaurar hórreos, paneras y cabazos
#000004
L’Asociación del Hórreo Asturiano ñaz l’añu 2016 en Candás (Carreño) p’axuntar a toles persones que comparten l’interés pol estudiu de los horros, paneres y cabazos asturianos, bienes d’induldable valor patrimonial y etnográficu. Almiradores d’esta silueta única del nuestru paraísu natural, toos y toes la reconocemos como signu de la nuestra identidá asturiana.
#000005
Anguañu nadie niega que los nuestros horros, paneres y cabazos constitúin una manifestación xenuina del nuestru patrimoniu cultural:
#000006
Son protagonistes vivos de la nuestra arquitectura popular, almirables pola so estructura y técnica de construcción en madera. Tesoros que sorprienden pol inxeniosu equilibriu y solidez qu’algamen gracies a toles pieces desmontables que constitúin un bien mueble pensáu y creáu pa poder tresportalos.
Son testigos del inxeniu técnicu d’aquellos maestros y talleres artesanos de sieglos pasaos, teniendo tamién un valor artísticu que puede observase reflexáu nos distintos estilos decorativos.
Trátase d’un patrimonio vivu que simboliza una forma de vivir y tar nel mundu, y que supo adaptase a la vida nel mediu rural asturianu a lo llargo los sieglos.
#000007
Historiadores, arqueólogos, xuristes, urbanites, profesores, artesanos, espertos o aficionaos formen parte yá d’esta asociación, Amigos del Hórreo Asturiano, abierta a tolos interesaos na conservación del horru asturianu que quieran sofitala.
#000008
L’horru asturianu ye un patrimoniu de valor incalculable al amosar, con claridá esceicional, cómo l’inxeniu humanu enfrentó un problema esencial que plantegaba la vida real, y que resolvió de forma tan almirable qu’entá anguañu nos sorpriende. Sostenibilidá, eficacia, eficiencia, diversidá, conocimientu del mediu natural y aplicación de técniques tradicionales, son namás les xoyes más clares d’esti cofre de madera que trai hasta nosotros, dende va más de 500 años, la sabiduría ancestral del nuestru pueblu.
#000010
Nun ye la etnografía histórico lo que mos interesa, sinon los problemes de los asturianos d’anguañu: al conectar colos nuestros antepasaos, les nuestres almes sanen, y creamos histories nueves, una cultura nueva con niciu en tolo que sabíen los que mos precedieron y que paecía escaecío.
#000013
Nesti calandariu vas atopar los proyectos, actividaes y acciones nes que participa l’Asociación.
#000015